চাতলপাড় বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।   ইতিহাস  অবিভক্ত বাংলার অন্যতম বৃহৎ নদী মেঘনার তীরে অবস্থিত চাতলপাড় তৎকালীন ত্রিপুরা জেলার একটি ইউনিয়ন। রাজধানী কলকাতা থেকে সুদূর করিমগঞ্জ পর্যন্ত বিস্তৃত ভূখণ্ডের যোগাযোগের মাধ্যম ছিল একমাত্র নদীপথ। চাতলপাড় স্টিমারঘাট থাকায় ব্যবসা বাণিজ্যের ক্ষেত্রে এর গুরুত্ব সীমাহীনভাবে বৃদ্ধি পেয়েছিল। ক্রমে চাতলপাড় বাজারটি বিশাল হয়ে উঠেছিল এবং এর ব্যাপ্তি ঘটেছিল আশেপাশের বেশ ক'টি জেলায়। সোনালী আঁশ নামে খ্যাত পাটের ফলন এই এলাকায় অধিক হওয়ায় ব্রিটিশ সরকারের অনুমোদিত তিনটি বিখ্যাত জুট কোম্পানীর অফিস চাতলপাড়ে স্থাপিত হয়েছিল। ফলে চাতলপাড়ের বাণিজ্যিক পরিচিতির মাত্রা অধিক বৃদ্ধি পায়।   আয়তন ও অবস্থান  চাতলপাড় ইউনিয়নের আয়তন ৫,৮৩৯ একর (২৩.৬৩ বর্গ কিলোমিটার)। এটি নাসিরনগর উপজেলার সর্ব-পশ্চিমে অবস্থিত। উপজেলা সদর থেকে সড়কপথে এ ইউনিয়নের দূরত্ব প্রায় ৪১ কিলোমিটার। এ ইউনিয়নের পূর্বে ভলাকুট ইউনিয়ন ও সরাইল উপজেলার পাকশিমুল ইউনিয়ন, দক্ষিণে সরাইল উপজেলার পাকশিমুল ইউনিয়ন ও অরুয়াইল ইউনিয়ন, পশ্চিমে মেঘনা নদী ও কিশোরগঞ্জ জেলার বাজিতপুর উপজেলার মাইজচর ইউনিয়ন এবং উত্তরে মেঘনা নদী ও কিশোরগঞ্জ জেলার অষ্টগ্রাম উপজেলার বাংগালপাড়া ইউনিয়ন অবস্থিত।   প্রশাসনিক কাঠামো  চাতলপাড় ইউনিয়ন নাসিরনগর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ১৪টি মৌজায় বিভক্ত এবং মোট গ্রাম ১৮টি।    জনসংখ্যার উপাত্ত  ২০১১ সালের আদমশুমারি অনুযায়ী চাতলপাড় ইউনিয়নের মোট জনসংখ্যা ৪৪,০৮৬ জন। এর মধ্যে পুরুষ ২২,১১৭ জন এবং মহিলা ২১,৯৬৯ জন। মোট পরিবার ৮,১৮৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৮৬৬ জন। মৌজা ও গ্রামভিত্তিক এ ইউনিয়নের জনসংখ্যা উল্লেখ করা হল:  ক্রম নংমৌজা নংমৌজার নামগ্রামের নামপরিবার সংখ্যাজনসংখ্যা (২০১১)০১১১৯বড়নগরবড়নগর৫৮১৩,০৯৭০২১৪৯বেকিনগরবেকিনগর১৮৫১,০৮৬০৩৩৭৮ধানতলিয়াধানতলিয়া৮৩৩৪,৬৬৮০৪৪০৭ফেদিয়ারকান্দিফেদিয়ারকান্দি৩৫৭১,৯১৯০৫৪১৭ফকিরদিয়াফকিরদিয়া৩৬৪১,৯৮০০৬৪৩৭ফুলখারকান্দিফুলখারকান্দি৫০৯২,৭৩৭০৭৪৫৭গুঁজিয়াখাই নূরপুরগুঁজিয়াখাই নূরপুর৮৪১৪,৯১৭০৮৫১৭হাসিমপুরহাসিমপুর৪৯২৫৮০৯৫২৭পশ্চিম ইছাপুরপশ্চিম ইছাপুর১৯৮৯২৬১০৫৪৭জয়নগরচাতলপাড়৭৩২৩,৮৫৯বিলেরপাড়১৬৭৮৫৮১১৫৬৭কচুয়াদীঘিকচুয়াদীঘি৮১৬৩,৮৭৪১২৫৮৭কৈরলপুরকৈরলপুর১২৪৬৪৫১৩৬৫৬কাঁঠালকান্দিকাঁঠালকান্দি১,০৪৯৫,৪৩৯নিয়াজপুর১১৫৬৩০১৪৮৫৫রতনপুরপতইর৫৮৫৩,৩৬৯মনকুটা২২০১,২৯৮রতনপুর৪৬৪২,৫২৬   শিক্ষা ব্যবস্থা  ২০১১ সালের আদমশুমারি অনুযায়ী চাতলপাড় ইউনিয়নের সাক্ষরতার হার ৩৮.৮%। এ ইউনিয়নে ১টি ডিগ্রী কলেজ, ২টি মাধ্যমিক বিদ্যালয়, ২টি দাখিল মাদ্রাসা ও ৯টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  চাতলপাড় ডিগ্রী কলেজ  মাধ্যমিক বিদ্যালয়  চাতলপাড় ওয়াজউদ্দিন উচ্চ বিদ্যালয়  বড় নগর উচ্চ বিদ্যালয়  দাখিল মাদ্রাসা  মাদ্রাসা-ই মিরানিয়া কচুয়া দরবার শরীফ দাখিল মাদ্রাসা  রতনপুর ফাজিলিয়া দাখিল মাদ্রাসা   যোগাযোগ ব্যবস্থা  চাতলপাড় ইউনিয়ন নাসিরনগর উপজেলাধীন ইউনিয়ন হলেও সড়কপথে যোগাযোগের ক্ষেত্রে সরাইল উপজেলা সদর হয়ে যাতায়াত সহজতর। এ ইউনিয়নে যোগাযোগের প্রধান সড়ক অরুয়াইল-চাতলপাড় সড়ক। প্রধান যোগাযোগ মাধ্যম সিএনজি চালিত অটোরিক্সা এবং মোটর সাইকেল। এছাড়া এটি মেঘনা নদীর অববাহিকায় হওয়ায় নৌপথে নাসিরনগর, ভৈরব, কুলিয়াচর, অষ্টগ্রাম, বাজিতপুর, দিরাই, লাখাই সহ বিভিন্ন স্থানে যাতায়াত করা যায়।   খাল ও নদী  চাতলপাড় ইউনিয়নের পশ্চিম ও উত্তর সীমান্ত দিয়ে বয়ে চলেছে মেঘনা নদী। এছাড়া রয়েছে বেমালিয়া নদী।   হাট-বাজার  চাতলপাড় ইউনিয়নের প্রধান ৩টি হাট/বাজার হল চাতলপাড় বড়বাজার, চাতলপাড় চকবাজার এবং চাতলপাড় গরুর বাজার।   ঐতিহাসিক স্থান   কচুয়া দরবার শরীফ  চাতলপাড় বড় বাজার  পতইর সাত তলা জামে মসজিদ মিনার  চাতলপাড় পুরাতন রাজবাড়ি   উল্লেখযোগ্য ব্যাক্তি   এস এম সাফি মাহমুদ – রাজনীতিবিদ এবং ষষ্ঠ জাতীয় সংসদ সদস্য।  এম এ করিম – আওয়ামী লীগের রাজনীতিবিদ।   জনপ্রতিনিধি   বর্তমান চেয়ারম্যান: রফিকুল ইসলাম   আরও দেখুন   নাসিরনগর উপজেলা  নাসিরনগর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:নাসিরনগর উপজেলার ইউনিয়ন